
H O T Ă R Â R E  Nr.48

din data de 27 mai 2021

Privind aprobarea înscrierii în evidenţele de Publicitate Imobiliară prin deschiderea unei noi coli de Carte Funciară a imobilului identificat cu nr. top 942 Biharia în suprafața de 26029 mp, nr. top 943 Biharia în suprafața de 834 mp și cota parte teren din nr. top 944 Biharia, respectiv cota de 42281/42807 mp, teren intravilan cu destinaţia ”Cetate de pământ”, situat în comuna Biharia str. Cetății nr. 59, Jud. Bihor


Având în vedere Referatul de aprobare nr.1909/17.05.2021 prezentat de primarul comunei Biharia, în calitate de inițiator, precum şi Raportul de specialitate nr.1910/17.05.2021 întocmit de compartimentul agricol, cu privire la aprobarea înscrierii în evidenţele de Publicitate Imobiliară prin deschiderea unei coli de Carte Funciară a imobilului identificat cu nr. top 942 Biharia în suprafața de 26029 mp, nr. top 943 Biharia în suprafața de 834 mp și cota parte teren din nr. top 944 Biharia, respectiv cota de 42281/42807 mp, teren intravilan cu destinaţia ”Cetate de pământ”, situat în comuna Biharia str. Cetății nr. 59, Jud. Bihor,   


Ţinând cont de inventarul bunurilor care aparţin domeniului public al comunei Biharia,   

Luând în considerare adresa Direcției Județene pentru Cultură Bihor cu nr.570/02.03.2021, înregistrată la Comuna Biharia sub nr.641/03.03.2021, cu privire la înscrierea în cartea funciară, în favoarea Comunei Biharia, a dreptului de proprietate publică asupra imobilului ce reprezintă ”Cetatea de pământ de la Biharia”,

Luând în considerare avizul comisiilor de specialitate ale Consiliului local al comunei Biharia, 

Ținând seama de prevederile art. 24, alin (3) şi art. 27, alin. (1) din Legea nr. 7/1996 privind cadastrul şi publicitatea imobiliară, actualizată, cu modificările și completările ulterioare,

Având în vedere prevederile atr. 4, şi art. 5 alin. (1) din Legea 18/1991 privind fondul funciar, cu modificările și completările ulterioare,

Luând în considerare prevederile art. 861 alin. (1) și alin. (2) din Legea nr. 287/2009 privind Codul Civil, cu modificările și completările ulterioare,

Ținând cont de prevederile art. 286 alin. (4) și anexa nr. 4 din O.U.G. nr. 57/2019 privind Codul Administrativ, cu modificările și completările ulterioare,

În temeiul art.196 alin. (1) lit.a) din O.U.G. nr.57/2019 privind Codul administrativ, cu modificările și completările ulterioare,

Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

 CONSILIUL  LOCAL  AL  COMUNEI  BIHARIA

ADOPTĂ PREZENTA HOTĂRÂRE :

Art.1. Se aprobă înscrierea în evidenţele de Publicitate Imobiliară, în domeniul public al Comunei Biharia, prin deschiderea unei coli de Carte Funciară a imobilului ”Cetate de pământ” identificat cu nr. top 942 Biharia în suprafața de 26029 mp, nr. top 943 Biharia în suprafața de 834 mp și cota parte teren din nr. top 944 Biharia, respectiv cota de 42281/42807 mp, teren intravilan, situat în comuna Biharia, localitatea Biharia, str. Cetății nr. 59, Jud. Bihor.

Art.2. Cu ducerea la îndeplinire a prezentei hotărâri se încredinţează primarul comunei Biharia.

Art.3. Prezenta hotărâre se comunică cu:

· Instituţia Prefectului – Judeţul Bihor

· Primarul comunei Biharia

· Oficiul de Cadastru şi Publicitate Imobiliară

PREŞEDINTE DE ŞEDINŢĂ  
                     
      CONTRASEMNEAZĂ

